શિયાળુ લગ્ન સિઝનને શ્રેષ્ઠ સિઝન ગણવામાં આવે છે. ૧૪ ડિસે. સુધી લગ્ન સિઝન પુરબહારમાં ખીલશે. એકલા અમદાવાદમાં જ ૬૦૦૦થી વધુ લગ્નનું આયોજન થઇ ગયું છે. આજથી ૧૪ ડિસેમ્બર સુધી લગ્નનાં શ્રેષ્ઠ ૧૬ મુહૂર્ત જ્યોતિષશાસ્ત્ર પ્રમાણે જાહેર થયાં છે. ચલણી નોટો રદ થવાના પગલે મોંઘા ભાવની ડિશના ઓર્ડર અપાયા હતા તે કેન્સલ કરીને હવે બજેટરી કાઠિયાવાડી મેનુના ઓર્ડર રિપ્લેસ થવા લાગ્યા છે. કન્યા પક્ષ તરફથી વેવાઇ પક્ષને જાનમાં જાનૈયાની સંખ્યા ઘટાડી દેવા કહેવાયું છે. લગ્નની ઝાકઝમાળમાં જ્યાં પણ કાપ મૂકી શકાય તે પ્રમાણેનાં આયોજન થઇ રહ્યાં છે.